Muutudes arukuse arvelt targemaks ja väärikuse arvelt rikkamaks, vähenevad arukus ja väärikus ning inimene tunneb ennast halvasti. Pange tähele mõistet "inimene tunneb ennast halvasti". See tähendab, et halb enesetunne on halb enese tundmine ehk oma põhiolemuse mittetundmine. Nii hakkab uhkus kord kurtma, kui palju maksab kosmeetika, õppimine ja rikas olemine, kord uhkustama, kui palju ta on pidanud kosmeetikute käes kannatama, õppides ennast pingutama või ohverdama ja rikkuse kogudes keelama endale inimlikke vajadusi. Nii ongi uhkus kasvanud märkamatult kõrkuseks.